ΚΑΝΟΝΙΣΜΟΣ (ΕΚ) αριθ. 924/97 ΤΗΣ ΕΠΙΤΡΟΠΗΣ της 23ης Μαΐου 1997 για τέταρτη τροποποίηση του κανονισμού (ΕΚ) αριθ. 413/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στις Κάτω Χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργάνωσης αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20 και το άρθρο 22 δεύτερο εδάφιο,

Εκτιμώντας:

ότι, λόγω της εμφάνισης της κλασικής πανώλης των χοίρων σε ορισμένες περιοχές παραγωγής των Κάτω Χωρών, θεσπίστηκαν έκτακτα μέτρα στήριξης της αγοράς χοιρείου κρέατος για το εν λόγω κράτος μέλος με τον κανονισμό (ΕΚ) αριθ. 413/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 771/97 (4) 7

ότι, λόγω της συνέχισης της ύπαρξης της νόσου της κλασικής πανώλης των χοίρων στις Κάτω Χώρες, πρέπει να συμπεριληφθούν τα πολύ νεαρά χοιρίδια στα έκτακτα μέτρα στήριξης της αγοράς, επιτρέποντας έτσι μείωση των δαπανών κατά τους προσεχείς μήνες καθώς και μείωση του βάρους των ζώων που παραδίδονται στις αρμόδιες αρχές 7

ότι η παράδοση πολύ νεαρών χοιριδίων επιτρέπει να τεθεί σε πέρας εντός ορισμένων εβδομάδων στην ενίσχυση που χορηγείται στα νεαρά χοιρίδια και στα χοιρίδια και, εντός ορισμένων μηνών, στην ενίσχυση που χορηγείται στους χοίρους προς πάχυνση 7 ότι είναι αναγκαίο να δοθεί η έγκριση στις αρμόδιες ολλανδικές αρχές να διαχειρισθούν το πρόγραμμα αυτό και να ορίσουν τις ημερομηνίες και τις σχετικές ζώνες 7

ότι πρέπει να υπάρξει πρόβλεψη ώστε τα πολύ νεαρά χοιρίδια να θανατώνονται στο αγρόκτημα και να καίγονται μετέπειτα 7

ότι πρέπει να καθορισθεί η ενίσχυση για τα πολύ νεαρά χοιρίδια και να προσαρμοσθεί η ενίσχυση που χορηγείται κατά την παράδοση χοιριδίων με τη σημερινή κατάσταση της αγοράς λαμβάνοντας υπόψη την αύξηση των τιμών αγοράς 7

ότι είναι αναγκαίο να συμπεριληφθούν οι ζώνες προστασίας και εποπτείας γύρω από το Soerendonk και το Baarle-Nassau στα έκτακτα μέτρα με την αντικατάσταση του παραρτήματος ΙΙ του κανονισμού (ΕΚ) αριθ. 413/97 με ένα νέο παράρτημα 7

ότι η ταχεία και αποτελεσματική εφαρμογή των έκτακτων μέτρων στήριξης της αγοράς αποτελεί ένα από τα καλύτερα μέσα για την καταπολέμηση της εξάπλωσης της κλασικής πανώλης των χοίρων 7 ότι είναι, κατά συνέπεια, δικαιολογημένο να εφαρμοσθεί ο παρών κανονισμός από τις 6 Μαΐου 1997 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 413/97 τροποποιείται ως εξής:

1. Το άρθρο 1 τροποποιείται ως εξής:

α) προστίθεται η ακόλουθη νέα παράγραφος 4:

«4. Από τις 6 Μαΐου 1997, οι παραγωγοί μπορούν να λαμβάνουν, μετά από αίτησή τους, ενίσχυση που χορηγείται από τις αρμόδιες ολλανδικές αρχές κατά την παράδοση σε αυτές πολύ νεαρών χοιριδίων που υπάγονται στον κωδικό ΣΟ 0103 91 10, ηλικίας ίσης ή κατώτερης των τριών εβδομάδων» 7

β) η υπάρχουσα παράγραφος 4 γίνεται παράγραφος 5.

2. Προστίθεται το ακόλουθο νέο άρθρο 1α:

«Άρθρο 1α1. Οι αρμόδιες ολλανδικές αρχές μπορούν να αποκλείσουν από την ενίσχυση που αναφέρεται στο άρθρο 1, αρχής γενομένης από μία ημερομηνία που καθορίζεται από αυτές, μία ή περισσότερες κατηγορίες ζώων που αναφέρονται στο άρθρο 1 παράγραφοι 1, 2 και 3, προέλευσης των ζωνών που καθορίζονται απ' αυτές.

2. Οι αρμόδιες ολλανδικές αρχές ενημερώνουν τακτικά την Επιτροπή σχετικά με τις αποφάσεις που λαμβάνονται δυνάμει της παραγράφου 1 και παρέχουν όλες τις αναγκαίες πληροφορίες.»

3. Στο άρθρο 2, οι όροι «οι χοίροι προς πάχυνση, τα χοιρίδια και τα νεαρά χοιρίδια» αντικαθίστανται από τους όρους «τα ζώα».

4. Το άρθρο 3 τροποποιείται ως εξής:

α) το παρόν κείμενο καθίσταται παράγραφος 1 7

β) προστίθεται η ακόλουθη νέα παράγραφος 2:

«2. Κατά παρέκκλιση από την παράγραφο 1, τα πολύ νεαρά χοιρίδια που αναφέρονται στο άρθρο 1 παράγραφος 4 θανατώνονται στο αγρόκτημα κατά την ημερομηνία της παράδοσης και κατόπιν καίγονται ή υφίστανται μεταποίηση κατ' άλλο τρόπο. Οι εργασίες στο αγρόκτημα πραγματοποιούνται υπό το διαρκή έλεγχο των αρμόδιων ολλανδικών αρχών.»

5. Το άρθρο 4 παράγραφος 4 αντικαθίσταται από το ακόλουθο κείμενο:

«4. Η ενίσχυση που προβλέπεται στο άρθρο 1 παράγραφοι 2, 3 και 4 καθορίζεται, κατά την αναχώρηση από το αγρόκτημα, σε:

- 55 Ecu ανά κεφαλή για τα χοιρίδια μέσου βάρους ανά παρτίδα ίσου ή μεγαλύτερου από 25 χιλιόγραμμα,

- 47 Ecu ανά κεφαλή για τα χοιρίδια μέσου βάρους ανά παρτίδα μεγαλύτερου από 24 χιλιόγραμμα, αλλά μικρότερου από 25 χιλιόγραμμα,

- 35 Ecu ανά κεφαλή για τα νεαρά χοιρίδια μέσου βάρους ανά παρτίδα ίσου ή μεγαλύτερου των 8 χιλιογράμμων,

- 30 Ecu ανά κεφαλή για τα νεαρά χοιρίδια μέσου βάρους ανά παρτίδα μεγαλύτερου από 7,6 χιλιόγραμμα, αλλά μικρότερου από 8 χιλιόγραμμα,

- 38 Ecu ανά κεφαλή για τα νεαρά χοιρίδια ηλικίας ίσης ή κατώτερης των τριών εβδομάδων.»

6. Στο άρθρο 6, προστίθεται η ακόλουθη νέα περίπτωση:

«- τον αριθμό των πολύ νεαρών παραδοθέντων χοιριδίων.»

7. Το κείμενο που προβλέπεται στο παράρτημα Ι του παρόντος κανονισμού προστίθεται στο παράρτημα Ι.

8. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 6 Μαΐου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Μαΐου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 62 της 4. 3. 1997, σ. 26.

(4) ΕΕ αριθ. L 112 της 29. 4. 1997, σ. 18.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

«ΠΑΡΑΡΤΗΜΑ ΙΙ

Οι ζώνες προστασίας και εποπτείας στις ακόλουθες περιοχές:

- Venhorst,

- Best,

- Rijsbergen,

- Ammerzoden,

- Nederweert,

- Soerendonk,

- Baarle-Nassau.»